section_heading: Natjecateljski sustav
paragraph_text: 26 klubova je raspoređeno u četiri divizije i dvije konferencije - Zapadnu (divizije Bobrov i Tarasov) te Istočnu (divizije Harlamov i Černjišev). U regularnoj sezoni su klubovi odigrali po 52 utakmice, a poredak se računao po konferencijama iz kojih je po osam najuspješnijih momčadi išlo u doigravanje. Prvaci divizija su imali pozicije 1. i 2. u svojoj konferenciji. Završnicu Gagarinova kupa su igrali pobjednici konferencijskih doigravanja. <br> Klubovi koji se nisu plasirali u doigravanje su igrali Kup Nade, koji je do završnice također igran po konferencijama.